** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 126**

(protokols Nr. 8, 6. p.)

**Par nekustamā īpašuma “Saktas”, Aronas pagasts, Madonas novads, nostiprināšanu zemesgrāmatā un nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/25/1156) par nekustamā īpašuma “Saktas”, Aronas pagastā, Madonas novadā, atsavināšanu.

Zemes īpašums “Saktas”, Aronas pagastā, Madonas novadā, ar kadastra numuru 7042 006 0370 0,4 ha platībā sastāv no vienas zemes vienības ar kadastra apzīmējumu 7042 006 0370 0,4 ha platībā . Īpašuma tiesības uz nekustamo īpašumu zemesgrāmatā nav nostiprinātas.

Zemes vienība ar kadastra apzīmējumu 7042 006 0370 piekrīt pašvaldībai pamatojoties uz Aronas pagasta padomes 26.02.2009. sēdes Nr. 3 lēmumu Nr. 3.

Nekustamais īpašums “Saktas”, Aronas pagasts, Madonas novads, nav nepieciešams pašvaldībai tās funkcijas nodrošināšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*; noklausoties sniegto informāciju, ņemot vērā 13.08.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Nodot atsavināšanai nekustamo īpašumu “Saktas”, Aronas pagasts, Madonas novads, ar kadastra numuru 7042 006 0370 0,4 ha platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Saktas”, Aronas pagasts, Madonas novads, ar kadastra Nr. 7042 006 0370, zemesgrāmatā uz Madonas novada pašvaldības vārda, organizēt nekustamā īpašuma novērtēšanu.
3. Pēc īpašuma novērtēšanas virzīt jautājumu par nekustamā īpašuma atsavināšanu skatīšanai kārtējā attīstības komitejas sēdē.

Domes priekšsēdētājs A. Lungevičs

*Čačka 28080793*